Lav et referat af nedenstående tekst:

Tekst:
Det skulle have handlet om den nye dokumentar 'Min mor er pink'. Men interviewet i Go’ morgen Danmark med dokumentarens hovedpersoner, performancekunstneren Michael Richardt og hans mor, Malou Gabriella, endte med at gå i en helt anden retning. For Michael Richardt tog fusen på alle i tv-studiet. Først overraskede performancekunstneren, der havde malet sig selv helt blå, alle ved - i begyndelsen af interviewet - at bede om, at interviewet skulle foregå på engelsk, selvom han taler flydende dansk. Og senere slog han pludselig - midt under interviewet - en form for baglæns kolbøtte henover sofaen i studiet, hvor han sad. Michael Richardts mor, instruktøren og værten Ida Wohlert så til, mens performancekunstneren bevægede sig henover sofaryggen for at stille sig i baggrunden med ryggen til kameraet, mens interviewet fortsatte. Ifølge Michael Richardt selv reagerede han bare på de spontane indskydelser, han fik, mens kameraerne rullede. - Jeg havde ikke planlagt noget som helst. Jeg havde planlagt at være blå og have et ternet jakkesæt på. Det var det, fortæller han efterfølgende. Og Michael Richardt fortryder ingenting. Tværtimod er han ”super tilfreds” med sin optræden på tv. - Hun (Ida Wohlert red.) sagde til mig, inden vi gik i studiet, at jeg skulle være mig selv. Da hun sagde det, var jeg sådan lidt: ”Ooohh my God”, og så slog jeg altså over i engelsk – for det var sådan, jeg følte, at jeg bedst kunne være mig selv, siger han. - Og så følte jeg, at dem, jeg talte til, talte engelsk. Jeg følte, at de mennesker, der skal høre mig, forstår engelsk, tilføjer Michael Richardt. Kolbøtten slog han, da han følte, at han havde brug for at gøre det – fordi han kunne mærke en uro i kroppen. - Malou var så godt i gang med at tale – og den måde, jeg bedst tænker på, er, når jeg bliver fysisk. - Jeg ved godt, at jeg kunne have valgt bare at sidde stille og være kedelig, men jeg valgte altså at være ærlig over for mig og situationen, jeg sad i, forklarer Michael Richardt. Det gik dog ikke ubemærket hen. Efter interviewet, da de sad i taxaen på vej tilbage til hotellet, fik han ”en opsang” af sin mor, Malou Gabriella. Det fortæller Malou Gabriella efterfølgende selv. - Han fik en skideballe af mig, men så forsøgte jeg at vende det hele til noget positivt. For enten giver det her en dårlig omtale af dokumentaren og projektet, eller også giver det noget god omtale, siger Malou Gabriella.​ Samtidig er det, der skete i studiet, Michael Richardt i en nøddeskal. - Sådan har det altid været, siden han kunne gå. Det er jo sådan, han er, lyder det fra Michael Richardts mor. Du kan se det alternative interwied med Michael Richardt her .

Referat:
Michael Richardt har udsat sig selv og sin mor for lidt af hvert - og det gjorde han også fredag morgen under et interview i Go'morgen Danmark.